شه‌فه‌ق نيوز/ ده‌زگايه‌يل ئه‌منى له‌ ئيران، شماره‌يگ كارمه‌ند له‌ نوسينگه‌ى سه‌رۆكايه‌تى كۆمار ده‌سگير كردن وه‌ تومه‌ت هاوكارى وه‌ل رووژنامه‌نويسيگ ئۆپۆزسيۆن ك دوشه‌ممه‌ى گوزه‌يشت له‌لايه‌ن پاسه‌وان شووڕشه‌و رفياگه‌.
له‌ى باوه‌ته‌و، جه‌واد كه‌ريمى قه‌دوسى ئه‌ندام په‌رله‌مان له‌ بان ره‌وت تونڕه‌و له‌بان ماڵپه‌ڕ كۆمه‌ڵايه‌تى تويته‌ر نويساگه‌ له‌ دوسيه‌ى ده‌سگيركردن روحوڵڵا زه‌م رووژنامه‌نويس ئۆپۆزسيۆن شماره‌يگ له‌ كارمه‌نده‌يل له‌ سه‌رۆكايه‌تى كۆمار وه‌ تومه‌ت هاوكارى وه‌ليا ده‌سگير كريانه‌.
قه‌دوسى هه‌ميش نويساگه‌: بايه‌سه‌ رۆڵ حوسامه‌دين ئاشنا(راوێژكار سه‌رۆك ئيرانى ئه‌را كاروبار رووشنهويرى و ره‌سانن) سه‌رۆك غورفه‌ى پرووسه‌يل ده‌روينى حكومى له‌ ئعتبار و هاوكاريكردنى وه‌ل رووژنامه‌نويس ناوبرياێ وه‌ربگيريه‌ێد و ئه‌و ده‌سگيركردنه‌ ئه‌را ملله‌ت ئيرانى ئاشكرا بكريه‌ێد.
